ডাউনলোড ম্যানেজারের সুবিধা হচ্ছে ৫০ (বা যেকোন সময়ে) ভাগ ডাউনলোড হওয়ার পরে কোন কারণে বন্ধ হয়ে গেলে পরবর্তীতে চালু করলে প্রথম থেকে ডাউনলোড না হয়ে ৫০ ভাগ পর থেকে ডাউনলোড শুরু হবে। উম্মুক্ত ওয়েব ব্রাউজার মজিলা ফায়ারফক্সে নিজস্ব ডাউনলোড ব্যবস্থা থাকলেও তা পরবর্তীতে ডাউনলোড শুরু করে প্রথম থেকে। কিন্তু আপনি যদি ‘ডাউন দেম অল’ প্লাগইন (এডঅন্স) ব্যবহার করেন তাহলে ফায়ারফক্সের নিজস্ব ডাউনলোড ম্যানেজার থেকে শতকরা ৪০০ ভাগ বেশী গতিতে ডাউনলোড হবে, আর ডাউনলোড ম্যানেজারের অনান্য সুবিধাতো রয়েছেই। এডঅন্সটি https://addons.mozilla.org/en-US/firefox/addon/201 থেকে ইনষ্টল করতে পারবেন। এটি ফায়ারফক্সের সকল ভার্সনে সমর্থন করে। ইনষ্টল হওয়ার পরে Tools -> DownThemAll থেকে আপনি বিভিন্ন সেটিংস পরিবর্তন করতে পারবেন। এরপরে ফায়ারফক্সে ব্রাউজ করার সময় যেকোন লিংকে মাউসের ডান বাটন ক্লিক করে DownThemAll! বা dTa OneClick! তে ক্লিক করলেই ডাউনলোড শুরু হবে।